
Το σκονάκι* (#4) κυκλοφορεί για δεύτερη φορά 
μέσα σ' αυτήν τη σχολική χρονιά, με γράμματα και 
εικόνες, τόσο μέσα από τη σχολική ζωή, όσο και 
ακό την όποια άλλη πραγματικότητα βιώνουμε. Και 
βέβαια και από τους αγώνες και τα όνειρά μας. 

Το σκονάκι* εξακολουθεί να μην τα πηγαίνει καλά 
με τους κάθε είδους «ειδικούς», τις «αυθεντίες» και 
τους διαμεσολαβητές των αγώνων και των αγωνιών 
μας. Άλλωστε, κανείς δε γνωρίζει τις πραγματικές 
ανάγκες και τις επιθυμίες των εκμεταλλευόμενων 
και των αγωνιζόμενων καλύτερα από τους ίδιους. 
Επίσης, στέκεται σταθερά και αταλάντευτα ενάντια 
στους κάθε είδους εξουσιαστές της ζωής μας, 
στα αφεντικά, τις μαφίες, τους μπάτσους, τους 
φασίστες, τα καθεστωτικά μμε, τα κομματικά 
επιτελεία. 

Το σκονάκι* διανέμεται χέρι με χέρι χωρίς χρηματικό 
αντίτιμο. Άλλωστε οι αγωνίες και οι απόψεις μας, 
οι αναλύσεις και η γνώση δεν είναι εμπορεύματα. 
Δεν προσφέρονται για κανένα κερδοσκοπικό ή 
διαφημιστικό σκοπό και δε χρειάζονται το χρήμα και 
τους χορηγούς για να ανταλλαχθούν. Το κόστος των 
εντύπων καλύπτεται αποκλειστικά και μόνο από 
τις ελεύθερες συνεισφορές του καθένα ανάλογα 
με τις ούτως ή άλλως περιορισμένες δυνατότητές 
μας. Παλιότερα τεύχη (#0, #1, #2 & #3) μπορείτε να 
βρείτε είτε στο όΙο§ μας (3ροργΓ3.65ρίνΙ)Ιθ£5.η6ΐ) 
είτε και σε έντυπη μορφή σε συνεννόηση μαζί μας. 


Εμείς που γράφουμε και μοιράζουμε αυτό εδώ το 
εντυπάκι είμαστε μια συλλογικότητα αναρχικών 
από την Ηλιούπολη- μια κοινότητα αγωνιζόμενων 
ανθρώπων, που επιθυμούμε μέσα και από την 
πολιτική δραστηριοποίησή μας στα εδάφη και 
στους κοινωνικούς χώρους που κινούμαστε να 
συμβάλλουμε στο γκρέμισμα αυτού του σάπιου, 
καταπιεστικού κι εξουσιαστικού συστήματος και 
στη δημιουργία ενός κόσμου ελευθερίας, ισότητας 
και αλληλεγγύης. 

Υπήρξαμε κι εμείς λίγα ή περισσότερα χρόνια πριν 
μαθητές. Στο τώρα, ως φοιτητές, εργαζόμενοι ή και 
άνεργοι, αναγνωρίζοντας τα κοινά πεδία μάχης με 
το μαθητόκοσμο, μοιραζόμαστε το λόγο μας, με 
σκοπό να δημιουργήσουμε ένα δίαυλο ουσιαστικής 
επικοινωνίας και αντιπληροφόρησης. Για όσους 
ψήνονται να τα πούμε κι από κοντά, βρισκόμαστε 
κάθε 3η Πέμπτη του μήνα από τις 9μμ και μετά στο 
ελευθεριακό στέκι Πικροδάφνη (Αγ. Βασιλείου & 
Π. Π. Γερμανού 22, Μπραχάμι), όπου λειτουργεί 
αυτοδιαχειριζόμενο καφενείο-03Γ και βιβλιοθήκη- 
βιβλιοπωλείο. 

Για εμάς είναι πολύ σημαντική η έκφραση της 
όποιας παρατήρησής σας πάνω στα όσα γράφονται 
εδώ μέσα καθώς και η κάθε ενδεχόμενη συνεισφορά 
με κάποιο κειμενάκι, εικόνα, σκίτσο, εοιηΐε, £Γ3<Τι'ϊί, 
οτιδήποτε επιθυμεί ο καθένας. Για όλα αυτά είτε 
στέλνετε θιπ3ϊΙ στο 3ροργΓ3@θδρίν.ηθΙ, είτε τα 
λέμε κι από κοντά. 






Ί I ρθε πάλι ο καιρός τιου πρέπει να αποδείξεις την αξία σου: Πανελλήνιες 2015. Θα γράψεις καλά; Άραγε θα 
I περάσεις εσύ στην ιατρική ή ο διπλανός σου; Και με το ειδικό μάθημα τι γίνεται; Και μην πάνε χαμένα τα 
λεφτά που δώσανε οι δικοί σου στο φροντιστήριο. Και ποιος ο λόγος; 


Ο ι πανελλήνιες είναι κομμάτι ενός συστήματος συνεχούς αξιολόγησης. Είναι ένα από τα στάδια που 
συναντάς σε ένα καθεστώς διαρκούς ετοιμότητας όπου θα καλείσαι να αποδείξεις την αξία σου, να 
είσαι ανταγωνιστικός και καλύτερος από το διπλανό σου. Εξετάζεσαι για την ικανότητά σου να παπαγαλίζεις 
«γνώσεις» οι οποίες έχουν κριθεί από το ίδιο το κράτος ως απαραίτητες για να γίνεις ένας καλός στρατιώτης του 
καπιταλισμού, οι οποίες σου σερβιρίστηκαν σε όλα τα σχολικά σου χρόνια αποσκοπώντας στο να εξαφανίσουν 
την κριτική σου σκέψη, έτσι ώστε να είσαι έτοιμος προς εκμετάλλευση αργότερα, όταν με το καλό βγεις 
πτυχιούχος από μια σχολή. 

Ο ι μαθητές είναι μέρος ενός εκπαιδευτικού συστήματος που βρίσκεται σε βαθιά παρακμή, καθώς η γνώση 
παρέχεται κυρίως ιδιωτικά, μιας και η άγια ελληνική οικογένεια δίνει τα πάντα προκειμένου τα παιδιά της 
να ενταχτούν στην ανώτατη εκπαίδευση. Έτσι δημιουργείται ένας διαχωρισμός ανάμεσα σε αυτούς που έχουν 
τα φράγκα για φροντιστήριο και σε αυτούς που πασχίζουν να διαβάσουν μόνοι τους χωρίς ιδιωτική βοήθεια. 
Αυτός ο διαχωρισμός χαρακτηρίζει όχι μόνο το εκπαιδευτικό σύστημα, που ενθαρρύνειτον ανταγωνισμό, αλλά 
και ολόκληρη την καπιταλιστική κοινωνία, αφού μαθαίνει στους μαθητές πως όποιος έχει λεφτά έχει τον τρόπο 
να πετύχει, που είναι και ο σκοπός της ζωής. Άλλωστε το ίδιο το εκπαιδευτικό σύστημα, με το διαχωρισμό του 
λυκείου σε ενιαίο και τεχνικό και το «πέταμα» στο δεύτερο σχεδόν αποκλειστικά των μαθητών που ανήκουν στα 
χαμηλότερα κοινωνικά στρώματα, έχει φροντίσει να διχοτομήσει την εκπαίδευση με ξεκάθαρα ταξικά κριτήρια. 
Κι ύστερα (σαν να μη γίνεται αυτό καθόλου αντιληπτό) θεωρούνται αυτοί που «επιλέγουν» το τεχνικό λύκειο 
λιγότερο έξυπνοι, τεμπέληδες ή ανίκανοι! 


Η αποτυχία στις εξετάσεις είναι βαθιά ριζωμένη στα μυαλά της ελληνικής οικογένειας και συνυφασμένη 
με την κοινωνική απαξίωση, τη χειρωνακτική εργασία, την οικοδομή, την παραμονή με άλλα λόγια στα 
χαμηλά κοινωνικά στρώματα. Στη συνείδηση των περισσότερων η επιτυχία στις πανελλαδικές συνεπάγεται 
την κοινωνική ανέλιξη, την «προκοπή» και προδιαγράφει ένα «λαμπρό» μέλλον για τα βλαστάρια τους. Πόσες 
φορές δεν έχουμε ακούσει ως μαθητές ή φοιτητές το τσιτάτο: «Ε τράβα να γίνεις οικοδόμος, να δω τι θα 
καταλάβεις» λες και πρόκειται για κάτι εξευτελιστικό, προκαλώντας τους υπέρμετρο άγχος και στρες. Έτσι 
η ψυχολογική πίεση που ασκείται στους μαθητές λειτουργεί σαν ένα όργανο για την «καριέρα» τους στο 
χώρο της εκπαίδευσης, πιέζοντάς τους να πετύχουν όλο και καλύτερους βαθμούς μπας και καταφέρουν να 
ανελιχθούν κοινωνικά. 









Τη Δευτέρα 20 Απριλίου ξεκίνησε η δίκη των ναζιστών ηγετών και μελών της χρυσής αυγής. Τα φασιστικά 
αποβράσματα, αφού απόλαυσαν χρόνια ασυλίας από το κράτος, βρέθηκαν ξαφνικά αντιμέτωποι με τη 
δικαιοσύνη για τα εγκλήματά τους. Η δίωξή τους ήρθε μετά από πολυετή δράση η οποία κορυφώθηκε σε 
θράσος με τη δολοφονία του Παύλου Φύσσα στο Κερατσίνι. Την τελευταία δεκαετία, παράλληλα και με 
την ένταση της κρίσης, έγιναν ξεκάθαρες πτυχές του συστήματος οι οποίες την προηγούμενη περίοδο ήταν 
καλυμμένες κάτω απο το μανδύα της "ευημερίας". Χαρακτηριστικό παράδειγμα αποτελεί ο φασισμός με 
κύριο εκφραστή του τη χ.α. 



Ποιος είναι λοιπόν ο ρόλος της χ.α. μέσα στο πολιτικό σύστημα; Η χ.α., όπως κάθε φασιστικό μόρφωμα 
που σέβεται τον εαυτό του, τα έβαλε πρώτα και κύρια με τους μετανάστες, το πιο αδύναμο υποσύνολο της 
εργατικής τάξης. Με ύπουλες δολοφονικές επιθέσεις και τρομοκρατία κατάφερε προσωρινά να σπείρει 
ρατσιστικό πανικό ειδικότερα στις φτωχές γειτονιές της Αθήνας. Επίσης επιτέθηκε σε συνδικαλιστές, 
αγωνιζόμενους ανθρώπους και πολιτικούς/κοινωνικούς χώρους και στέκια. Οι φασίστες λοιπόν, και τώρα 
όπως και στο παρελθόν, αποτελούν ένα από τα εργαλεία με τα οποία τα αφεντικά προσπαθούν να σπάσουν 
κάθε αντίσταση στην εκμετάλλευση που εντείνεται ειδικά στις περιόδους κρίσης του καπιταλισμού. 
Ο φασισμός παίρνει τα πάνω του, όταν το κεφάλαιο βρίσκεται σε κρίση και η εργατική τάξη χρειάζεται 
απόλυτη πειθάρχηση. 

Κάπως έτσι λοιπόν βρεθήκαμε ξαφνικά μετά το 2010 να έχουμε τους φασίστες να δρουν στις γειτονιές 
με την αστυνομία και το κράτος να "κάνουν τα στραβά μάτια" ή ακόμα και να καλύπτουν τα φασιστικά 
καθίκια, ενώ μοναδικό ανάχωμα στην παρακρατική αυτή δράση στάθηκε φυσικά το αντιφασιστικό κίνημα. 
Παράλληλα, οι προηγούμενες κυβερνήσεις υιοθέτησαν πλήρως την ακροδεξιά ατζέντα χτίζοντας τείχη στον 
Έβρο και στρατόπεδα συγκέντρωσης μεταναστών, σπέρνοντας φτώχεια και εξαθλίωση, αναβαθμίζοντας την 
καταστολή και γεμίζοντας τις πόλεις με μπάτσους, βασανίζοντας αντιφασίστες στη ΓΑΔΑ και πολλά άλλα. 


Και όλα αυτά σε μια κοινωνία όπου θεσμοί και 
ΜΜΕ μας μπολιάζουν με ρατσισμό και ξενοφοβία 
στοχοποιώντας μετανάστες, οροθετικές κ.λπ. Ο 
εκφασισμός που διαχέεται σταθερά στην κοινωνία 
συντελεί στο να διαιρείται η εργατική τάξη και να 
στρέφεται το ένα κομμάτι ενάντια στο άλλο αντί 
να στρέφεται ενάντια στα αφεντικά. Παράλληλα ο 
εθνικισμός και ο πατριωτισμός δίνουν την ψευδή 
εντύπωση ότι τα αφεντικά και οι εκμεταλλευόμενοι 
έχουμε κοινά συμφέροντα, μόνο και μόνο επειδή 
είμαστε όλοι Έλληνες. 

Και τώρα που η χ.α. διώκεται τι συνέβη; Το κράτος 
έγινε αντιφασιστικό; Προφανώς και δε μας πείθει ο 
αντιφασισμός του κράτους που από τη μία μέρα στην 
άλλη αποφάσισε να "κυνηγήσει" τα παιδιά του, τους 
φασίστες. Η δίωξη της χ.α. ήρθε την περίοδο που το 
κενό των φασιστών το αναπληρώνουν πλέον άνετα τα 
πρώην "κεντρώα" νυν ακροδεξιά κόμματα, όπως αυτά 
που απάρτιζαν την προηγούμενη κυβέρνηση. Κατά 
συνέπεια, δεν περιμένουμε από καμία δικαιοσύνη να 
πατάξει το φασισμό. Το φασισμό θα τον τσακίσει μόνο 
ένα αντιφασιστικό κίνημα σε διαρκή επαγρύπνηση. 

Και με την κυβέρνηση της αριστερός; Φασισμός 
τέλος; Ο φασισμός δυστυχώς είναι κάτιπιο πολύπλοκο 
από φουσκωτούς ξυρισμένους τύπους που παίρνουν 
αναβολικά και χαιρετούν τον ήλιο. Ο φασισμός 
παραμονεύει πάντα στον καπιταλισμό και όπου 
υπάρχει εκμετάλλευση. Η κυβέρνηση ΣΥΡΙΖΑ-ΑΝ.ΕΛ. 
με πρόσχημα κυρίως την "εθνική" διαπραγμάτευση 
απέναντι στους δανειστές και εταίρους της ευρωζώνη ς 
προσπαθεί να μας πείσει ότι είναι αναγκαία η 
εθνική ενότητα. Αναβιώνει ένας νέος αριστερός 
πατριωτισμός που θέλει τους Έλληνες ενωμένους 
ενάντια στους Γερμανούς και τους πιστωτές, ώστε να 
είναι ανενόχλητη η κυβέρνηση και τα αφεντικά από 
τις ταξικές και κοινωνικές αντιστάσεις. Από αυτή την 
αφήγηση λοιπόν θα ξεπηδήσει η συναίνεση στη νέα 
διαχείριση του καπιταλισμού και της κερδοφορίας 
των αφεντικών εις βάρος μας. Από την πλευρά μας 
είναι σαφές ότι ο αγώνας ενάντια στο φασισμό είναι 
και αγώνας ενάντια στον καπιταλισμό και τα αφεντικά. 



Στο προηγούμενο σκονάκι* (#3) σε ένα άρθρο 
για την καταστολή είχαμε σημειώσει σχεδόν εκ 
παραδρομής ότι «ζούμε σε μια νεοφασιστική 
κοινωνία μηδενικής ανοχής και σύγχρονης 
χούντας». Πρόκειται για μια διατύπωση που μας 
προβλημάτισε λιγάκι και θεωρήσαμε σκόπιμο να 
γράφουμε λίγες σειρές παραπάνω. 

Αρχικά, να σημειώσουμε ότι αντί για «κοινωνία» 
θα έπρεπε να γράφαμε «καθεστώς». Με τον όρο 
αυτό αναφερόμαστε σε ένα σύστημα κυριαρχίας, 
στο πλαίσιο του οποίου ντόπια και ξένα αφεντικά, 
καπιταλιστές και κυβερνώντες επιβάλλονται με 
όρους άγριας εκμετάλλευσης και καταπίεσης στα 
κατώτερα κοινωνικά στρώματα, απέναντι σε όλους 
εμάς. 

Και η «κοινωνία» τι είναι; Η «κοινωνία» με την 
έννοια του συνόλου των ανθρώπων σε έναν 
τόπο ή και συνολικά στη γη περιλαμβάνει τους 
πάντες: και τα αφεντικά, αλλά κι όλους εμάς 
τους εκμεταλλευόμενους (βλέπε σχετικά και για 
την παγίδα της εθνικής ενότητας για την οποία 
γράφουμε παραδίπλα). Πολλές φορές βέβαια 
έχουμε συνηθίσει να χρησιμοποιούμε τον όρο αυτό 
για να μιλήσουμε για τη δική μας υπόσταση και 
για την κόντρα μας με τους εξουσιαστές της ζωής 
μας. Από την πλευρά μας βέβαια κρίνουμε πιο 
πρόσφορο να αναφερόμαστε στην τάξη μας, στην 
εργατική τάξη, στηντάξη των εκμεταλλευόμενων και 
καταπιεζόμενων κομματιών αυτής της κοινωνίας. 
Και μάλιστα μέσα από τους αγώνες μας στοχεύουμε 
να δημιουργήσουμε μια κοινωνία ισότητας κι 
ελευθερίας, χωρίς εκμετάλλευση από άνθρωπο σε 
άνθρωπο, δηλαδή μια αταξική κοινωνία! 

Όσο για το «νεοφασιστική κοινωνία» που είχαμε 
γράφει, είναι αλήθεια ότι μεγάλο μέρος ακόμα 
και κομματιών της τάξης μας έχουν ενστερνιστεί 
την ιδεολογία των αφεντικών και του κράτους και 
συχνά υιοθετούν και μια ανάλογη στάση ζωής. 
Ωστόσο, δε θέλουμε να χαρίσουμε την «κοινωνία» 
στα αφεντικά και τα τσιράκια τους, τους φασίστες, 
οι οποίοι μια χαρά βολεύονται με μια «κοινωνία 
νεοφασιστική» και «μηδενικής ανοχής» (...απέναντι 
στον κόσμο του αγώνα και σε ό,τι συγγενεύει με τον 
όρο Ελευθερία). 

Μάλιστα θεωρούμε ότι με τους αγώνες μας, με όπλο 
τηνταξική μας συνείδηση καιμετησυνειδητοποίηση 
της δύναμης που έχουμε στα χέρια μας, όταν 
οργανωνόμαστε και δρούμε συλλογικά, μπορούμε 
να φέρουμε τα πάνω κάτω! 




Και ποιοι είναι όλοι αυτοί οι «αρμόδιοι» που μας λένε τι είναι 
σωστό και τι λάθος; Αυτοί που μέσα από τους τηλεοπτικούς 
δέκτες σπεύδουν τάχα να μας αφυπνίσουν με ανθρωπιστικές 
εκπομπές και διαφημίσεις κατά του όυΙΙγίηβ, ενώ στην 
ουσία το μόνο που κάνουν είναι να βγάζουν φράγκα και να 
συντηρούν τον κανιβαλισμό της κοινωνίας· αυτοί που καλούν 
τους ψυχολόγους στα σχολεία για την επίλυση του θέματος, 
ενώ μοιράζουν αποβολές, απειλούν και κυνηγάνε μαθητές· 
αυτοί που είναι «υπεύθυνοι για την προστασία του πολίτη», 
ενώ προσάγουν μαθητές και σπάνε καταλήψεις. 


Εμείς όμως δεν τρώμε αυτό το παραμύθι. Για μας το «όυΙΙγ- 
ίη§», στο πλαίσιο αυτής της ρητορικής, δεν υφίσταται, καθώς 
πιστεύουμε ότι είναι ένα κοινωνικό κατασκεύασμα των «από 
πάνω», για να επιβάλλουν ένα γενικευμένο καθεστώς ελέγχου, 
επιτήρησης και κανονικοποίησης στο σχολικό και ευρύτερο 
πλαίσιο. Θέλουν να μας πείσουν πως κάθε μορφή κοινωνικού, 
πολιτικού, ταξικού ανταγωνισμού είναι ο τραμπουκισμός 
μεταξύ ανθρώπων που είτε έχουν ψυχολογικά προβλήματα είτε 
προέρχονται από άρρωστημένο οικογενειακό περιβάλλον. Με 
τον τρόπο αυτό, τσουβαλιάζοντας κάθε είδους συμπεριφορά, 


Ο Υπουργός Προ. Πο., Γ. Πανούσης, σαν «διακεκριμένος» 
εγκληματολόγος που είναι, έχει ήδη γράψει ειδική έκθεση 
ενάντια στο «ΒυΙΙγίη§», ενώ έχει εισηγηθεί και για τη σύσταση 
επιτροπής που θα απαρτίζεται από ακαδημαϊκούς και 
μπάτσους, οι οποίοι θα μπουκάρουν ανενόχλητοι μέσα στα 
σχολεία για να επιβάλλουν την τάξη και την ασφάλεια. Και σαν 
να μην έφτανε αυτό, η «αριστερή» κυβέρνηση με αφορμή το 
γεγονός αυτό θέτει ειδική διάταξη νομοσχεδίου που προωθεί 
την ποινικοποίηση του θύτη που διέπραξε «όυΙΙγίη§» με ποινή 
φυλάκισης 6 μηνών. 


Έτσι, μέσα από την ψυχοπαθολογική προσέγγιση του 
φαινομένου προσπαθούν νατό απογυμνώσουν από τα πολιτικά, 
ταξικά και κοινωνικά χαρακτηριστικά του. Το ίδιο το σύστημα 
αξιών του καπιταλισμού, με την επιβολή των καθιερωμένων 
κοινωνικών προτύπων, τη διάχυση του ρατσισμού και της 
ξενοφοβίας, του σεξισμού και της πατριαρχίας, είναι υπεύθυνο 
για την αναπαραγωγή αυτών των ρατσιστικών φαινομένων σε 
όλο το φάσμα της καθημερινής μας ζωής. 


Τους τελευταίους μήνες με αφορμή το θάνατο του Β. 
Γιακουμάκη έχει στηθεί ένα ολόκληρο σίριαλ από τα μίντια, 
το κράτος και τους παρατρεχάμενούς του, είτε αυτοί είναι 
«ειδικοί» κοινωνιολόγοι-ψυχολόγοι είτε οι μπάτσοι, γύρω από 
το όυΙΙγίηβ και την «εφηβική παραβατικότητα». Προφανώς 
ένα τέτοιο γεγονός παίρνει ακόμα μεγαλύτερη διάσταση και 
«σοκάρει» την κοινωνία όταν καταλήγει στο θάνατο, κάνοντάς 
τη να αδιαφορεί για τα αίτια της κοινωνικής συμπεριφοράς. 
Άλλωστε, το σίριαλ και ο θάνατος πουλάει στον καπιταλισμό, 
γεμίζει την κενή ζωή των ευυπόληπτων πολιτών με τηλεδάκρυα 
και οδηγεί το τηλεοπτικό κοινό σε παθητικοποίηση. Τι είναι 
όμως αυτό το περιβόητο «όυΙΙγίηξ»... 

Παραθέτουμε αυτούσιο τον επίσημο ορισμό: «Το όυΙΙγίη§ 
είναι μια μορφή κακοποίησης, πιο συγκεκριμένα εκφοβισμού 
ή εξαναγκασμού. Μπορεί να προκύψει σε οποιοδήποτε 
περιβάλλον στο οποίο ανθρώπινα όντα αλληλεπιδρούν μεταξύ 
τους. Αυτό περιλαμβάνει το σχολείο, το στρατό, την οικογένεια, 
το χώρο εργασίας, το σπίτι και τις γειτονιές. Είναι ακόμη 
ένας παράγοντας ώθησης στη μετανάστευση. Ο εκφοβισμός 
είναι δυνατό να λαμβάνει χώρα μεταξύ κοινωνικών ομάδων, 
κοινωνικών τάξεων και ακόμη και μεταξύ χωρών (υπερβολική 
εθνικοφροσύνη, σοβινισμός).» 


επιδιώκουν να μας πουν ότι όλοι οιτσαμπουκάδες που γίνονται 
στα σχολεία είναι είτε εφηβικές τρέλες είτε αποτέλεσμα 
ελλείμματος του εκπαιδευτικού συστήματος το οποίο 
επιδέχεται διόρθωσης. Γιατί γουστάρουν το δίπολο του θύτη- 
θύματος, δυνατού-αδύναμου και κάθε ρατσιστικό μηχανισμό 
που στόχο έχει τη διάσπαση της τάξης μας. 

Στην πραγματικότητα όλοι αυτοί οι τσαμπουκάδες έχουν 
ταξικές καταβολές, γιατί το σχολείο δεν είναι αυθύπαρκτο, 
αλλά αποτελεί κομμάτι της κοινωνίας. Συνεπώς, όπως στην 
κοινωνία είναι βαθιά ριζωμένα και διαιωνίζονται στερεότυπα 
εχθρικά σε όποιον αποκλίνει από τις κοινωνικές νόρμες, το 
ίδιο ακριβώς μοτίβο αναπαράγεται και στο σχολείο. Ως ένα 
αναπόσπαστο, λοιπόν, δομικό στοιχείο της εξουσιαστικής 
κοινωνίας, το σχολείο αποτελεί άλλο ένα πεδίο κοινωνικού- 
ταξικού ανταγωνισμού μέσα στον καπιταλισμό και λειτουργεί 
ως ιδεολογικός μηχανισμός του. Με άλλα λόγια, το «όυΙΙγίη§» 
αποτελεί άλλο ένα πολιτικό εργαλείο της εξουσίας με στόχο τη 
διασφάλιση της τάξης και της κοινωνικής ειρήνης. 

Γιατί όμως ένα τόσο διαχρονικό φαινόμενο, το οποίο 
συγκλόνισε τους πάντες λες και είναι έξω από τα όρια της 
πραγματικότητας, έχει πάρει τόση διάσταση σήμερα; Μήπως 
με αυτόν τον τρόπο προλειαίνεται το έδαφος για την παρουσία 
της αστυνομίας στα σχολεία; 






της Χάμπερ Λι ακ0 τσύφια'. 

πειράζουν τους αγρούς, δε φωλιαςου 

ίο ρφΧίο οκό η Χόρηερ Λ,^,Ρ^ΦέΡ-■«·*^ 

Τοιη Κοάίπδοη, που κατηγορειτ καν έναν, συχνά δέχονται βολές, 

υπάρχεΤστην ανθρώπινη επικοινωνία. 



1. Η κατάσταση στην οποία ο άνθρωπος επιλέγει το δυνάστη του, με αποτέλεσμα να καθίσταται δούλος με την ίδια του τη συναίνεση 

2. Μια τέτοιου είδους απεργία επιλέγεται από διάφορους αγωνιζόμενους ανθρώπους (κυρίως μέσα στις φυλακές) ως μέσο αντίστασης 

3. Μια από τις ευχάριστες στιγμές της σχολικής πραγματικότητας που τη βιώνουμε 4-5 φορές τη μέρα 

4 . "Στα σκοτεινά δωμάτια η ψυχή μας ... / Και δε χωράν εκεί μυστικά / Και συ μονάχα ξέρεις πως η αλήθεια είν' εκεί / Που η μοναξιά μου στον καθρέφτη 
κοιτά", από το ΚοεΚ η' γοΙΙ στο κρεβάτι, του Παύλου Σιδηρόπουλου 

5 . Τις "κρατάμε" σε κάποιες περιστάσεις που θέλουμε να κάνουμε μια... "σκανδαλιά", προκειμένου να μη γίνουμε αντιληπτοί 

6. Διάφοροι ρόλοι, όπως αυτός του μπάτσου (κι ένας σωρός άλλοι) συνιστούν ... επαγγέλματα για μια κοινωνία 

7 . Διάφορες λέξεις, όπως ελευθερία, αξιοπρέπεια, αντίσταση είναι αυστηρώς ... διά εξουσιομανείς (τόσο για τους ενεργητικούς όσο και για τους 
παθητικούς) 

8. Το σύστημα εκπαίδευσης δε συνιστά τίποτε άλλο από την εκπαίδευση του... 

9 . Εκεί στέλνουν τα αγόρια μετά το σχολείο, ανάμεσα σε άλλα, για να συνεχιστεί και η διεργασία υποταγής τους στους ρόλους που το σύστημα ορίζει. 
Να θυμίσουμε ότι οι φασίστες της χ.α. θέλουν και τα κορίτσια να πηγαίνουν εκεί μετά το σχολείο! 



10 . Το μόνο κοινό που μπορεί να έχει το αναξιοπρεπές επάγγελμα του ματατζή με διάφορα άλλα αξιοπρεπή επαγγέλματα, όπως ο καυστηρατζής, ο 
βοθρατζής, ο κουλουρτζής, ο μπογιατζής... 

11 . Ας παίξουμε με τους δικούς μας όρους στο παιχνίδι εξουσίας εις βάρος της ζωής, της ελευθερίας και της αξιοπρέπειάς μας, που είναι πιο ... και από 
το «Ηλιούπολη-Λεβαδειακός 2-4» του 2011 

12. Ένα από τα μέσα αγώνα στα χέρια των μαθητών (το έκανε και ο πρωθυπουργός όταν ήταν μικρός) 

13 . Το Ιιϊρ ήορ γεννήθηκε στα ... των αφρικανών μεταναστών του Μπρονξ στη Ν. Υόρκη. 

14 . Πνευστό μουσικό όργανο που χρησιμοποιούν και μπάντες ρέγκε ή σκα 

15 . Στον οργανισμό αυτών που ως ... έχουν μόνο το χρήμα, χρειάζεται επειγόντως να διεισδύσουν τα μικρόβια της ελευθερίας, της αλληλεγγύης, της 
αξιοπρέπειας... 

16 . "Βάλε ... σ' ό,τι σε καίει, σ' ό,τι σου τρώει την ψυχή. Έξω οι δρόμοι αναπνέουν διψασμένοι, ανοιχτοί" / Το λένε και οι Τρύπες 

17 . Πέρα από τη διασκέδαση, την κοινωνική συνεύρεση κι όλα τα σχετικά, το κάνουμε και για την οικονομική ενίσχυση διάφορων αυτοοργανωμένων 
εγχειρημάτων (π.χ. έκδοση εντύπων που διανέμονται χωρίς αντίτιμο) και την οικονομική στήριξη συντρόφων μας (π.χ. δικαστικά έξοδα) 








"Σάββατο 31/3/2012, κι ενώ βρισκόταν σε εξέλιξη στο Μετρά της Δάφνης συγκέντρωση-μικροφωνική για 
την αλληλεγγύη στους τέσσερις προφυλακισμένους της 12ης Φλεβάρη, οργανωμένη από τις συνελεύσεις 
γειτονιών της ευρύτερης περιοχής, ένα τσούρμο φασιστοειδών της παρακρατικής-ναζιστικής συμμορίας της 
χρυσής αυγής μαζευόταν στην περιοχή προκειμένου να διακινήσει κείμενα μίσους και αποπροσανατολισμού 
του καταπιεζόμενου λαού από την κύρια πηγή των προβλημάτων του, παίζοντας έτσι το παιχνίδι του κράτους 
και των αφεντικών. 


Η είδηση αυτή έθεσε σε λειτουργία τα αντιφασιστικά αντανακλαστικά των αγωνιζόμενων ανθρώπων των 
γειτονιών μας, αλλά και τριγύρω περιοχών, με αποτέλεσμα να πραγματοποιηθεί άμεσα μια αντιφασιστική 
συγκέντρωση με στόχο να ανατρέφει στην πράξη την προπαγάνδα των φασιστοειδών και από κοινού με τους 
συμπολίτες μας να τους απομονώσει κοινωνικά. Βλέποντας τα φασιστοειδή ότι η περιοχή βρίσκονταν στα χέρια 
των συμμετεχόντων στους κοινωνικούς-ταξικούς αγώνες και δεν μπορούσε να αποτελέσει πεδίο διάχυσης του 
ρατσιστικού και αντικοινωνικού τους μίσους, κινήθηκαν προς την Ηλιούπολη. Τότε, οι συμμετέχοντες στην 
αντιφασιστική συγκέντρωση, που ολοένα και μαζικοποιούνταν, αποφάσισαν να συνεχίσουν την παρέμβαση 
πορευόμενοι πίσω τους. Έτσι συγκροτήθηκε ένα δυναμικό αντιφασιστικό μπλοκ που κινήθηκε επίσης προς 
Ηλιούπολη, σβήνοντας τα ίχνη που άφηναν πίσω τους τα φασιστοειδή κι επικοινωνώντας με τον κόσμο των 
γειτονιών μας μηνύματα αντίστασης στον εκφασισμό της κοινωνίας μας και αντίστασης στα σχέδια των 
«από πάνω» και του φασιστικού τους «πολιτικού» βραχίονα. Εν τω μεταξύ, διάφορες δυνάμεις καταστολής 
προσέτρεξαν και περικύκλωσαν από ένα σημείο και πέρα την αντιφασιστική πορεία με σαφή στόχο να 
προστατέφουν τα φασιστοειδή, τα οποία βέβαια από ένα σημείο της Ηλιούπολης και πέρα πληροφορούμενοι 
προφανώς για την εν εξελίξει αντιφασιστική πορεία... υλοποιούσαν την «παρέμβασή» τους με βήμα ταχύ! 


Σε μια περίοδο συνολικής επίθεσης των «από πάνω» και της συνεπακόλουθης αμφισβήτησης του καθεστώτος 
από τους «από κάτω», αναβαθμίζεται και ο ρόλος που δίνεται στους φασίστες, είτε αυτοί εμφανίζονται ως 
συμμορία, είτε και ως κόμμα. Εξίσου αναβαθμισμένος οφείλει να είναι και ο αντιφασιστικός αγώνας, ως 
αναπόσπαστο κομμάτι του συνολικού αγώνα που οφείλουμε με κάθε τρόπο να οξύνουμε." 

άρθρο από το έντυπο "Νήριον" του ελευθεριακού στεκιού Πικροδάφνη, 
τεύχος 29, Μάιος - Ιούνιος 2012 


αναρχική συλλογικότητα 

